open-index/open-wikipedia-markdown huggingface dataset:
Краеви во Чешка

**[[Чешка]]** административно се дели на **13 [[крај (административна едниница)|краеви]]** () и еден главен град (*hlavní město*) со статус на крај. Оваа поделба стапила на 1 јануари 2000 г, а дотогаш земјата се делела на 73 окрузи (*okresy*). Окрузите и денес постојат, но не играат првостепена улога.

мини|десно|300п|Карта на краевите во Чешка со нивните имиња
мини|десно|300п|Карта на краевите во Чешка, означени со буквите што се користат на регистарските таблички.

## Грбови на краевите

Податотека:Praha CoA CZ.svg|Главен град Прага
Податотека:Central Bohemian Region CoA CZ.svg| Средночешки крај
Податотека:South Bohemian Region CoA CZ.svg| Јужночешки крај
Податотека:Plzen Region CoA CZ.svg| П’лзењски крај
Податотека:Karlovy Vary Region CoA CZ.svg| Карловарски крај
Податотека:Usti nad Labem Region CoA CZ.svg| Устечки крај
Податотека:Liberec Region CoA CZ.svg| Либеречки крај
Податотека:Hradec Kralove Region CoA CZ.svg| Краловохрадечки крај‎
Податотека:Pardubice Region CoA CZ.svg| Пардубички крај
Податотека:CZE Kraj Wysoczyzna COA.svg| Височински крај
Податотека:South Moravian Region CoA CZ.svg| Јужноморавски крај
Податотека:Olomouc Region CoA CZ.svg| Оломоучки крај
Податотека:Zlin Region CoA CZ.svg| Злински крај
Податотека:Moravian-Silesian Region CoA CZ.svg| Моравскошлески крај


## Поврзано
* Список на градови во Чешка
* Список на окрузи во Чешка
* ISO 3166-2:CZ

## Наводи


Категорија:Административна поделба на Чешка
Категорија:Списоци за Чешка
Категорија:Првостепени административни единици на земјите
Бад Либенверда

**Бад Либенверда** () — бањски град во округот Елба-Елстер, во југозападен Бранденбург, Германија. Се наоѓа на реката Шварце Елстер, 57 километри северозападно од Дрезден и 28 километри источно од Торгау.

## Историја

Првото пишано спомнување на градот е од 1231 како *Лиевенверде* („Lievenwerde“). Значењето на името е *Live* или *Lieb* за живот или сакано и *werde* од *werda* што значи остров, високо место во вода. Документот од 1231 го спомнува Ото од Илебург, фогт на Ливенверде и свештеникот Плебан Валтер. Либенверда има замок со шанец, кој е познат како Кула Лубварт. Првото спомнување на Либенверда како град е од 1304. Либенверда бил дел од Изборното кнежевство Саксонија и Кралството Саксонија до 1815; по Виенскиот конгрес областа станала округ во Кралството Прусија. Градот поседува бањи од 1905, а од 1925 го додал зборот „Бад“ (*Bad*) кон неговото име.

## Култура и архитектура

Во Бад Либенверда се наоѓа готската црква Св. Никола. Камбанаријата на црквата била повторно изградена кон крајот на 19 век по удар на гром на кулата, кој предизвикал пожар. Кулата Лубварт е најстарата градба во градот. Кулата била изградена околу 1207 како дел од замокот со шанец. Веднаш до кулата е музејот за изложби за композиторот Карл Хајнрих Граун и неговите браќа.


Податотека:Bad Liebenwerda top.jpg|Бад Либенверда гледан од кулата Лубварт
Податотека:Bad Liebenwerda Lubwarttower.jpg|Кулата Лубварт
Податотека:Bad-liebenwerda-stadt.jpg|Главниот плоштад


## Наводи

Категорија:Елба-Елстер
Категорија:Саксонија (пруска покраина)
Категорија:Бањски градови во Германија
Елстерверда

**Елстерверда** (, ) — град во округот Елба-Елстер, во југозападен Бранденбург, Германија. Се наоѓа на реката Шварце Елстер, 48 километри северозападно од Дрезден и 11 километри југоисточно од Бад Либенверда.

## Галерија

 
Податотека:Postsäule Elsterwerda.jpg|Поштенски столб
Податотека:St.Katharina Elsterwerda1.jpg|Црква Св. Катарина
Податотека:HauptstrasseEda.JPG|Главната улица
Податотека:MiniaturenparkEda1.JPG|Минијатурен парк
Податотека:BockwindmühleEda2.JPG|Ветерница
Податотека:Berzitturm Kahla.jpg|Кула Берцит
 

## Наводи

Категорија:Елба-Елстер
Категорија:Саксонија (пруска покраина)
Финстервалде

**Финстервалде** (, ) — град во округот Елба-Елстер, во сојузната покраина Бранденбург, Германија. Се наоѓа на Шакебах, притока на Клајне Елстер.

## Познати луѓе

* Хансгеорг Бетхер, пилот
* Инге Дојчкрон, германско-израелска новинарка и авторка
* Томас Ајсфелд, фудбалер
* Катрин Гросе, уметничка и сликарка
* Курт Хелинг, генерал-мајор
* Детлеф Ирганг, фудбалер
* Соња Кеселшлегер, седмобојка
* Херман Коцшмар, германско-американски музичар, диригент и композитор
* Пеги Кузник, фудбалерка
* Ото Островски, градоначалник
* Стефани Пол, одбојкарка на плажа
* Ханс-Јирген Ридигер, фудбалер

## Наводи

Категорија:Елба-Елстер
Категорија:Населени места во Долна Лужица
Категорија:Бранденбург (покраина)
Зијадин Села

**Зијадин Села** (; роден во  во Ливада, Струшко) — македонски политичар и градоначалник на Општина Струга во периодот 2013 — 2017 година. На Локалните избори во 2013 Села го победил заедничкиот кандидат на ВМРО-ДПМНЕ и СДСМ Владимир Кочовски со околу 5.000 гласови разлика. По изборните резултати имало 15 жалби од страна на ВМРО-ДПМНЕ до ДИК, но комисијата прифатила само две кои не влијаеле врз конечниот резултат.

Една од првите негови мерки по преземањето на градоначалничката функција било уривање на сите дивоградби сместени долж кејот на реката Црн Дрим. На Парламентарните избори 2016 година коалицијата предводена од него, Алијанса за Албанците, учествувала на изборите на кои Села бил избран за пратеник во македонското Собрание.

## Медицинска кариера
Што се однесува до неговата професионална кариера, тој по професија е лекар, специјалист интернист. Започнал како специјализант работејќи во Црвениот крст, а потоа преминал во Општата болница во Струга. Со запливувањето во политичките води, извесен период бил и директор на Државен санитарен и здравствен инспекторат, а потоа станал пратеник. Зијадин Села е оженет и татко на две малолетни деца.

## Контроверзност
Пред да стане градоначалник, Села бил пратеник во Македонскиот парламент во периодот 2011 — 2013. За време на неговиот пратенички мандат предизвикал големо медиумско внимание со неговата радикална изјава во врска со законот за македонските бранители, заканувајќи се дека ќе го запали парламентот.

На 11 јули 2014 г. Села бил еден од предводниците на поголема група демонтранти во Скопје поради судската пресуда за сторителите на Убиствата кај Смилковското Езеро. Групата скандирала „УЧК“, и „Етничка Албанија“, иако во извештајот не се наведува дали Села скандирал заедно со нив.

## Поврзано
*Општина Струга

## Наводи

## Надворешни врски
*Биографија на Зијадин Села на порталот на Општина Струга

Категорија:Луѓе од Ливада
Категорија:Македонски политичари
Категорија:Македонски лекари
Категорија:Градоначалници на Општина Струга
Категорија:Пратенички состав 2011-2014
Категорија:Македонски Албанци
Категорија:Југословенски Албанци
Категорија:Политичари од ДПА
Категорија:Пратенички состав 2016-2020
Ѓаволот носи Прада

**Ѓаволот носи Прада** може да се однесува на:

* Ѓаволот носи Прада - филм
* Ѓаволот носи Прада - роман
Трибали

мини|Печат на Владејачкиот совет на Србија.
**Трибалите** се антички племиња чија територија на распостранување е сместена во денешна југоисточна Србија и западна Бугарија. Херодот ги опишува како тракијски племиња кои биле под влијание од Келтите, Скитите и Илирите.

Во 424 година пр.н.е. биле нападнати од Ситалк, кралот на Одриското Кралство, кој бил поразен и во судирите го загубил својот живот. Трибалите биле нападнати и од Аутаријатите, илирски племиња, при што биле потиснати и се преселиле поисточно, а точната година на овој напад не се знае.
Во 376 година пр.н.е. поголема трибалска војска под водство на кралот Халес, ја поминала Балкан Планина, и продрела јужно се' до Абдера. Имале поддршка од Маронеја, град во Тракија, и се подготвувале да го опсадат градот Абдера. Но, набргу Атињаните им пришле на помош и издејствувале мир.
Во 339 година пр.н.е. Филип II се враќал од воениот поход против Скитите. Трибалите одбиле да го пуштат да премине преку Балкан Планина, доколку не им даде дел од пленот. Не поминало долго, дури не избувнал воен конфликт. Филип бил ранет во десниот бут, но се чини дека Трибалите сепак биле поразени.
По смртта на Филип II, Александар Македонски поминал низ земјата на Одрисите, ја преминал Балкан Планина и после три битки, ги победил Трибалите. Тие претрпеле тешки загуби.(3000 војници). Нивниот крал Сирм, заедно со остатоците од војската побегнал на островот Певк, на реката Дунав. Македонците ги покориле речиси сите племиња во околината на реката, па затоа тие побарале мир. Александар задоволен од операцијата им наложил да плаќаат данок и го прифатил мирот, насочувајќи се кон неговиот поход во Азија.
Аутаријатите и Келтите ги нападнале Трибалите во 295 година пр.н.е.
Околу 279 година пр.н.е. галското племе Скордисци под заповедништво на Керетриј, ги победиле Трибалите со војска од 3000 коњаници и 15 000 пешадинци. Поразот ги натерало Трибалите да се преселат уште поисточно. Сепак, тие во понатамошниот период претставувале серизона закана за римските управници во Македонија.
Илирските племиња Дардани се населиле југозападно од Трибалите. Меѓутоа, тракијските топоними биле зачувани од романизација.
За времето на Клавдиј Птоломеј, нивната територија е ограничена помеѓу реките Цибрица и Вит во денешна Бугарија.
Додека Тибериј бил римски цар, Трибалија е споменета во провинцијата Мизија, а царот Максимин Тракс, бил командант на "бригада Трибали". Името последен пат се појавува во едно писмо, за време на владеењето на имерпаторот Диоклецијан.
Трибалите чести биле опишувани како диви и воинствени луѓе (Изократ), а во делата на комедиографот Аристофан, Трибалите се исмејувани како нецивилизрани варвари.
Во Средниот Век,терминот Трибали, Византијците го користеле за именување на Србите.

Категорија:Историја на Балканот
Еребица камењарка

**Еребицата камењарка** (*Alectoris graeca*) е од семејството на фазаните, редот на кокошковидните. Распространета е во југозападниот дел на Азија и југоисточна Европа. Еребицата камењарка ја има и во Македонија.

## Опис
Еребицата камењарка има округол облик, а боите ѝ се слични на боите на камењата. Претежно е сива, со светлокафеав грб, сиви гради и кремава боја на стомакот. Лицето ѝ е бело со црни линии, а на крилјата има коцкести шарки. Нозете ѝ се црвени. Кога ќе се вознемири, таа претопчита да трча повеќе отколку да лета, но ако е неопходно ќе прелета кратко растојание.
Има должина до 36 см, а распонот на крилјата може да ѝ достигне до 60 см. 

### Живеалиште и размножување
Оваа еребица живее на суви и отворени места, често во ридест предел. Создава мали јата и не е птица преселница. По острите и бучни звуци, како „га-га-га-га-чакара-чакара-чакара“, се разликува од сличните на неа птици. Гнездото го прави на земја, едвај постилајќи некое гранче, и несе од 5 до 21 јајце.
Се храни со разни семиња и инсекти.
## Статус
Овој вид е во опаѓање во делови од нејзиниот опсег што се должи на загубата на живеалиштата и на претераниот лов. И покрај тоа што генерално успева да се одржи како вид, статусот на Сицилија заслужува внимание.

## Систематизација
Има три подвида (McGowan 1994), кои се разликуваат претежно во боите, но и според молекуларните студии (Randi 2006):
* *A. g. graeca* (Meisner, 1804) - Источна еребица камењарка
:Источна Босна и Херцеговина до Грција, Бугарија, Македонија.
* *A. g. saxatilis* (Bechstein, 1805) - Централна еребица камењарка
:Јужниот дел на Алпите до западна Босна и Херцеговина.
* *A. g. whitakeri* Schiebel, 1934 - Сцилијанска еребица камењарка
:Само на Сицилија.

## Наводи

* **McGowan**, Philip J. K. (1994): 11. Rock Partridge. *In:* del Hoyo, Josep; Elliott, Andrew & Sargatal, Jordi (editors): *[[Handbook of Birds of the World]], Volume 2: New World Vultures to Guineafowl*: 485, plate 43. Lynx Edicions, Barcelona. ISBN 84-87334-15-6
*Randi, Ettore (2006): Evolutionary and conservation genetics of the rock partridge, *Alectoris graeca*. *Acta Zoologica Sinica* **52**(Supplement): 370–374. PDF fulltext 

Категорија:Птици на Македонија
Категорија:Кокошковидни
Категорија:Фауна на Галичица
Категорија:Птици на Европа
Корчула

**Корчула** е остров во Јадранско Море покрај далматинскиот брег и припаѓа на Дубровничко-неретванска жупанија.
мини|Јужниот брег на Корчула
## Географија
Корчула зафаќа површина од 279 км2 и има 16 000 жители. Главен град e *Корчула*. Други градови на островот Корчула се: Блато, Вела Лука, места во внатрешноста: Жрново, Пупнат, Смоквица, Чара и други. Највисоките врвови се Клупца (568m) и Ком (510m). Климата е блага средоземна. Просечна температура во јануари е 9.8&nbsp;°C, а просечна температура во јули е 26.9&nbsp;°C.

## Корчулански Барокен Фестивал
*Корчулански Барокен Фестивал* е нов годишен меѓународен музички фестивал, чие прво изведување било од 7 до 16 септември 2012 година. На фестивалот настапиле светски и домашни ансамбли и солисти како што се *The Academy of Ancient Music* и *Red Priest* (Велика Британија), *Le Parlament de Musique* (Франција), *Currende* и *Erik Van Nevel* (Белгија), *La Venexiana* (Италија), *Хрватски Барокен Ансамбл* (Хрватска).

## Поврзано
*Хрватска
*Јадранско Море
*Далмација
*Дубровник

## Извори
*Korčula 
*Korčula 

Категорија:Острови во Хрватска
Хрватска
Венчавка на годината (филм)

Филмот ***“Венчавка на годината“*** (од анг. „The Big Wedding“), а претходно бил познат само под името „Венчавка“  е претстојна комедија во режија на Џастин Закхам. Филмот претставува римејк на оригиналниот француски филм „Мојот брат се жени“ од 2006 година, чиишто сценаристи се Жан-Стефан Брон и Карин Сидан. Во овој филм настапува глумечката екипа којашто ја сочинуваат Роберт Де Ниро, Кетрин Хегел, Дијана Китон, Аманда Сејфрид, Тофер Грејс, Бен Барнс, Сузан Сарандон и Робин Вилијамс. Премиерата треба да се одржи на 26 април 2013 година во дистрибуција на „Lionsgate“ во Соединетите Американски Држави и Канада.

Филмот “Венчавка на годината“ (од анг. „The Big Wedding“) се фокусира на Дон (Де Ниро) и Ели (Китон), во улога на разведен пар, коишто треба да се преправаат дека се среќно венчани  на венчавката на нивниот посвоен син (Барнс). Биолошката мајка на нивниот син, којашто исто така ќе присуствува на венчавката, е една Католичка од Колумбија. Таа не знае дека посвоителите не нејзиниот син се развеле.

Во присуство на фамилијата и сите пријатели, нивната измама незапирливо прераснува во вознемирувачка и непријатна смешна приказна за врската којашто се испреплетува.

## Глумечка екипа
*Роберт Де Ниро во улога на Дон Грифин
*Дијана Китон во улога на Ели Грифин
*Бен Барнс во улога на Алехандро Грифин
*Кетрин Хегел во улога на Лајла Грифин
*Аманда Сејфрид  во улога на Миси О’Конор
*Тофер Грејс во улога на Џеред Грифин
*Сузан Сарандон во улога на Беб МекБрајд 
*Робин Вилијамс во улога на  Отец Монајхан

Категорија:Филмови на англиски јазик
Дармштатиум

**Дармаштатиум** (Ds, лат. darmstadtium), до 16 август 2003 година го носел името унунилиум (Uun), кога на 42 генерално собрание на IUPAC во Отава е дадено новото име - Дармаштатиум. Дармаштатиумот е преоден метал. Името го добил според германскиот град Дармштат.

До сега се добиени само неколку негови атоми по пат на соединување на изотопите од олово и никел.

## Извори


Категорија:Хемиски елементи
Категорија:Преодни метали
Категорија:Вештачки елементи
Категорија:Дармштат
Категорија:Зборови што ги нема во ТРМЈ
Елвис Бајрам

**Елвис Бајрам** — македонски политичар и поранешен градоначалник на Општина Шуто Оризари. Тој е син на пратеникот Амди Бајрам. Тој во два наврати бил избран на градоначалничкото место, во 2009 кога го победил Курто Дудуш, и во 2013 кога славел победа над Неждет Мустафа.

Со името на Елвис се поврзани неколку изборни скандали, меѓу кои и физички напад врз членови на Државната изборна комисија (ДИК) за време на предизборната кампања за локалните избори во 2013.

## Наводи

## Надворешни врски

Категорија:Живи луѓе
Категорија:Политичари од Скопје
Категорија:Македонски Роми
Категорија:Градоначалници на Општина Шуто Оризари
Јазична типологија

**Јазична типологија** (**лингвистичка типологија**) — дисциплина на лингвистиката која ги проучува и класифицира јазиците според нивните структурни особености. Главната цел на јазичната типологија е да ги опише и објасни заедничките особености и структурните различности меѓу светските јазици. Јазичната типологија е составена од три дисциплини: *квалитативна типологија, квантитативна типологија* и *теоретска типологија*. Квалитативната типологија се занимава со споредбата на јазиците/ дијалектите, квантитативната типологија се занимава со проучување на распространетоста на структурните особености на јазиците и теоретската типологија се занимава со објаснување на овие распространетости.

## Квалитативна типологија
Квалитативната типологија развива крос-јазични видови кои овозможуваат рамки во кои се опишуваат и споредуваат поедини јазици.

### Типолошки системи

#### Збороред

Основните зборореди кај јазиците се:

*подмет-прирок-предмет
*подмет-предмет-прирок
*прирок-подмет-предмет
*прирок-предмет-подмет
*предмет-подмет-прирок
*предмет-прирок-подмет

#### Морфосинтактичко порамнување

Друга честа класификација ги дели јазиците на номинативно-акузативни јазици од една страна и ергативно-апсолутивни јазици од другата страна. Кај јазици со падежи, поделбата зависи од тоа дали подметот од непредниот глагол е во ист падеж со агенсот или пациенсот на преодниот глагол. Ако јазикот нема падежи, тогаш тоа се одредува според тоа дали подметот на непреодниот глагол се појавува на иста страна со агенсот или пациенсот на преодниот глагол.

## Литература
* Bisang, W. (2001). Aspects of typology and universals. Berlin: Akademie Verlag. ISBN 3-050-03559-5.
* Comrie, B. (1989). Language universals and linguistic typology: Syntax and morphology. Oxford: Blackwell, 2nd edn. ISBN 0-226-11433-3.
* Croft, W. (2002). Typology and universals. Cambridge: Cambridge UP. 2nd ed. ISBN 0-521-00499-3.
* Cysouw, M. (2005). Quantitative methods in typology. Quantitative linguistics: an international handbook, ed. by Gabriel Altmann, Reinhard Köhler and R. Piotrowski. Berlin: Mouton de Gruyter. ISBN 3-11-015578-8.
* Grijzenhout, J. (2009). Phonological domains : universals and deviations. Berlin ;New York: Mouton de Gruyter. ISBN 3-110-20540-8.
* Nichols, J. (1992). Linguistic diversity in space and time. Chicago: University of Chicago Press. ISBN 0-226-58057-1.
* Nichols, J. (2007). What, if anything, is typology? Linguistic Typology. Volume 11, Issue 1, Pages 231–238, ISSN (Online) 1613-415X, ISSN (Print) 1430-0532, , July 2007
*Song, J.J. (2001). Linguistic typology: Morphology and syntax. Harlow and London: Pearson Education (Longman). ISBN 0-582-31220-5.
*Song, J.J. (ed.) (2011). The Oxford Handbook of Linguistic Typology. Oxford: Oxford University Press. ISBN 978-0-19-928125-1.
* Whaley, L.J. (1997). Introduction to typology: The unity and diversity of language. Newbury Park: Sage. ISBN 0-8039-5963-X.

## Надворешни врски
* Здружение за јазична типологија
* Што е типологија?, Б. Бикел.
* Топологија во 21 век: главни развои, Б. Бикел.
* Светски атлас на јазичната структура

*
Папа Инокентиј III

**Инокентиј III** (лат. Innocentius PP. III; околу 1161 - 16 јули 1216) — римски папа од 8 јануари 1198 до 16 јули 1216. Тој бил син на грофот Трозимондо. Му бил миленик на папата Климент III. Учел богословство на Парискиот универзитет и право на Болоњскиот. Во септември 1190, папата Климент III го назначил за кардинал. Тој ги повикал верниците во Четвртиот крстоносен поход (1202-1204), а во 1204 го основал Латинското Царство.

Во 1212 го организирал детскиот крстоносен поход, кој завршил без успех.

Во 1215 го свикал Четвртиот латерански собор.

## Наводи

Категорија:Родени во 1161 година
Категорија:Починати во 1216 година
Категорија:Папи
Категорија:Италијански папи
Категорија:Христијани од Четвртата крстоносна војна
Категорија:Христијани од Петтата крстоносна војна
Категорија:Луѓе од Катарската крстоносна војна
Категорија:Римокатолички епископи од 12 век
Категорија:Римокатолички епископи од 13 век
Категорија:Италијанци од 12 век
Категорија:Италијанци од 13 век
Предмет-прирок

**Предмет-прирок**, или **јазици со премет-прирок** — една од двете големи групи на кои се дели збороредот во јазиците. Кај овие јазици, предметот во реченицата доаѓа пред прирокот (глаголот). Овие се најчесто лево-разгранети, односно главите често се наоѓаат на крајот од фразите. При тоа, има тенденција придавките да бидат пред именките, да ја наместат адпозицијата како постпозиција по именските фрази, да ги стават помошните глаголи по главните глаголи и слично.

## Поделба
Оваа класификација е поделена на:
* подмет-предмет-прирок
* предмет-подмет-прирок
* предмет-прирок-подмет

## Поврзано
* Збороред
* Прирок-предмет

## Наводи
Фалкенберг/Елстер

**Фалкенберг** () — град во округот Елба-Елстер, во југозападен Бранденбург, Германија. Се наоѓа близу реката Шварце Елстер, 16 километри источно од Торгау и 13 километри северозападно од Бад Либенверда.

## Историја

Првпат бил споменат во 1251. Во 1547, Битката кај Милберг била водена во близина на Фалкенберг, кога саксонскиот изборен кнез Јохан Фридрих I бил земен како заробеник. Самото село имало мало значење до 19 век. Дворецот ги менувал сопствениците повеќепати, додека не бил купен од општината во 1911. Во 1848 Фалкенберг добил станица на железницата Јитербог - Риза. Железницата Лајпциг/Хале - Ајленбург - Котбус била отворена во 1872 и поминувала низ Фалкенберг, поради што градот станал главна железничка раскрсница и доживеал голем пораст. Втората светска војна донела големи уништувања. Во 1962 на Фалкенберг му биле доделени правата на град. Грбот ги прикажува главните сектори на економијата во градот: енергетиката, железницата и земјоделството.

Голем број на напуштени парни локомотиви се поставени во старото железничко депо на североисток од градот.


Tor in FalkenbergElster.JPG|Порта во Фалкенберг/Елстер
Evang Kirche FalkenbergElster.JPG|Евангелистичката црква во Фалкенберг/Елстер
Falkenberg Markt.jpg|Градското собрание во Фалкенберг/Елстер
Stadtpark Falkenberg.JPG|Парк во Фалкенберг/Елстер
Falkenberg Heimatstube.jpg|Музерј за природна историја во Фалкенберг/Елстер
Falkenberg Bahnhof tief.jpg|Железничка станица во Фалкенберг/Елстер
Falkenberg Realschule.jpg|Средно школо во Фалкенберг/Елстер


## Наводи

Категорија:Елба-Елстер
Категорија:Саксонија (пруска покраина)
Прирок-предмет

**Прирок-подмет** — една од двете големи и основни групи на збороред во јазиците. Кај јазиците со прирок-подмет, глаголот (прирокот) најчесто е пред предметот во реченицата.

Основната поделба на две групи (прирок-предмет и предмет-прирок) била предложена од Винфред П. Леман сè со цел да ја намали класификацијата од шест на две групи. Според теоријата, подметот не е основен елемент во реченицата. Овие јазици се десно-ориентирани, и главите во фразите се на почетокот. Кај ваквите јазици препозициите се позачестени од постпозициите.

## Поделба
Оваа класификација е поделена на:
* подмет-прирок-предмет
* прирок-подмет-предмет
* прирок-предмет-подмет

## Поврзано
* Збороред
*предмет-прирок

## Наводи
Милберг (Бранденбург)

**Милберг** () — град во округот Елба-Елстер, во југозападниот дел на Бранденбург, Германија. Се наоѓа на десниот брег на реката Елба, на половина пат помеѓу Риза на југ и Торгау на северозапад. Оддалечен е 60 километри на исток од Лајпциг. Може да се пристапи до градот преку Б182 (Риза - Торгау - Витенберг) преку левиот брег на Елба, поврзан со мост кој бил отворен во 1008. Милберг се состои од следниве единици: Милберг, Алтенау, Бротевиц, Фихтеберг, Косдорф и Мартинскирхен.

## Историја

Најраното спомнување на Милберг во документ е во 1230. Градот бил основан на песочен остров. Постојат археолошки пронајдоци во форма на гробови од словенска населба, која постоела околу 600 година. Силите на Карло V ја поразила Шмалкалдиската лига во Битката кај Милберг близу замокот на 24 април 1547. Од 1939-1945 постоел воен камп близу Милберг. Околу 300.000 затвореници поминале низ кампот, а околу 3.000, главно советски војници, умреле тука. По Втората светска војна кампот бил повторно користен од советската тајна служба НКВД како специјален кампо бр. 1. Околу 6.700 од 22.000 затвореници на службата се погребани во масовни гробови близу кампот. Денес постои меморијален споменик во чест на жртвите од обата периоди на кампот.

## Наводи

## Надворешни врски

* 
* Страница за историјата на кампот

Категорија:Елба-Елстер
Категорија:Саксонија (пруска покраина)
Ибигау-Варенбрик

**Ибигау-Варенбрик** () — град во округот Елба-Елстер, во југозападен Бранденбург, Германија. Се наоѓа на реката Шварце Елстер, 11 километри северозападно од Бад Либенверда и 21 километар источно од Торгау.

Градот е составен од селата Бансдорф, Бајерсдорф, Бојтерзиц, Бомсдорф, Бениц, Домсдорф, Драздо, Кауксдорф, Лангенаундорф, Марксдорф, Минхен/Елстер, Нојдек, Престевиц, Ротштајн, Заксдорф, Ибигау (општинско седиште), Варенбрик, Видерау, Вилдгрубе, Винкел и Цинсдорф.

## Личности
* Јохан Готлиб Граун (1702 – 1771) — композитор
* Карл Хајнрих Граун (1704 – 1759) — композитор
* Густав Зејфарт (1796 – 1885) — египтолог

## Наводи

Категорија:Елба-Елстер
Категорија:Саксонија (пруска покраина)
Шеневалде

**Шеневалде** () е град во округот Елба-Елстер, во југозападен Бранденбург, Германија. Се наоѓа 30 километри јужно од Лукенвалде и 40 километри источно од Витенберг.


 Schönewalde Markt 2009.jpg|Трговски дел од Шеневалде
 Schönewalde Kirche.jpg|Црква во Шеневалде
 Schönewalde Mühle.jpg|Ветерница
 Schönewalde Kriegerdenkmal.jpg|Воен споменик
 Schönewalde Ehrendenkmal.jpg|Спомен-обележје


## Наводи

Категорија:Елба-Елстер
Категорија:Саксонија (пруска покраина)
Доберлуг-Кирххајн

**Доберлуг-Кирххајн** () — град во округот Елба-Елстер, Бранденбург, Германија.

## Наводи

Категорија:Елба-Елстер
Категорија:Населени места во Долна Лужица
Категорија:Бранденбург (покраина)
Дисфикс

**Дисфикс** е еден вид морфема која се манифестира со отстранување на делови од коренот на зборот. Најчесто отстранетиот дел е на крајот на коренот на зборот, но може и други делови да бидат одземени. Дисфиксот може да се семта како еден вид антиафикс. За илустрација е земен еден пример од мурлејскиот јазик, каде последната согласка може да се отстрани за да се добие множина:

: 'rib' ↔  'ribs'.

Продуктивната дисфиксија е ретка кај јазиците, но е важна кај мускогиските јазици во САД. Маргинални се примерите за дисфиксија во францускиот јазик.

## Мускогиски јазици
Во мускогиските јазици, дисфиксите се користат за да се добие глаголски број. Во јазикот алабама, има две основни форми:

* кај повеќето глаголи, последните два сегмента се изоставени од коренот. For example:
::*bal*'aa**ka'' 'лежи' (3 л.), ''balka'' 'лежи' (други лица)
::''bat**at**li'' 'удирА', ''batli'' 'удира постојано'
::''cokka**li**ka'' 'влегува', ''cokkaka'' 'влегува'

* кај некои глаголи последната согласка се изостава, но претходната самогласка се издолжува:
::''sala**t**li'' "лизга", ''sala**a**li'' 'лизга постојано'
::''noktiłi**f**ka'' "дави", ''noktiłi**i*'ka* 'дави постојано'

## Поврзано
* Афикс
* Елизија

## Наводи


## Литература
*Bloomfield, Leonard. 1933. Language. New York, NY: Holt [British edition 1935]: London: Allen and Unwin.
*George Aaron Broadwell. "Subtractive Morphology in Southern Muskogean", *International Journal of American Linguistics,* Vol. 59, No. 4, Muskogean Languages of the Southeast (Oct., 1993), pp.&nbsp;416–429
*Heather Hardy and Timothy Montler, 1988. "Alabama H-infix and Disfixation", in William Shipley, ed., *In Honor of Mary Haas: From the Haas Festival Conference on Native American Linguistics.* Mouton de Gruyter. ISBN 3-11-011165-9
*Stela Manova. Subtraction. Understanding Morphological Rules: Studies in Morphology Volume 1, 2011, pp 125–172

Категорија:Афикси
Супрафикс

**Супрафикс** е вид на афикс каде со одредени супрасегментни промени се добива друго значење од зборот. Со други зборови, преку промена на акцентот или тонот на еден ист збор се добива друго значење. Кај повеќето јазици овие промени се користат за разликување исти лексеми, но кај некои тие се користат за зборообразување и формообразување.

## Англиски јазик
Овој афикс се сретнува кај англискиот јазик. Така на пример, именката *próduce* (; производ, производ - акцентот е на првиот слог) е добиена од глаголот *prodúce* (; произведува, создава - акцентот е на вториот слог). Се забележува дека зборот е ист во двата случаја, само акцентот е различен.

## Кинески јазик
Во кинескиот јазик зборот 好 (hǎo, да бидеш добар) и  好 hào (да најдеш добро), се исти само се разликуваат во тонот.

## Поврзано
* Афикс

Категорија:Афикси
Симулфикс

**Симулфикс** е еден вид афикс кој се манифестира со промена на една или повеќе фонеми во рамките на зборот за да се добие ново значење.

## Англиски јазик
Симулфиксите во англискиот јазик се сметаат за неправилни форми на зборовите (најчесто именки и глаголи). Примери за симулфикси се:

**man* → *men* (маж - мажи), *woman* → *women* (жена - жени)
**louse* → *lice* (вошка - вошки), *mouse* → *mice* (глушец - глувци)
**foot* → *feet* (стапало - стапала), *tooth* → *teeth* (заб - заби)

## Поврзано
*Афикси

Категорија:Афикси
Мрша

**Мрша** е поим кој се однесува на труп од умрено животно.

Мршата е важен извор на исхрана на поголемите месојади и сештојади во целиот екосистем. Животни кои се хранат со мрши се, на пример: хиените, мршојадните птици (мршојадци, орли, соколи), тасманскиот ѓавол, најголемиот жив гуштер комодскиот варан, којотите, црната мечка, итн. Многу безрбетници , исто така, се харнат со мрши. Како на пример, белите црви (ларвите од мувите) и некои видови муви се хранат со мрша и играат важна улога во разградувањето на остаотците од мртвите животни.
Мршата почнува да се распаѓа од моментот на смртта на животното. Како поминува времето, привлекува сè поголем број инсекти и станува плодна почва за развој на бактерии. Не многу долго по смртта, телото добива непријатен мирис предизвикан од присуството на бактериите и испуштањето на биогени амини - кадаверин и путрескин.

Некои растенија (цвеќиња) и габи мирисаат слично на мрша за да привлечат инсекти кои помагаат во опрашувањето.

## Во културата
Зборот *мрша* е често употрбуван во данската митологија за да се опишат животните кои се жртвувани или кои се убиени во текот на божјиот гнев.

Понекогаш зборот мрша се употребува за да се опише заразно или инфицирано тело кое не смее да се допира. Пример за ваква употреба имаме во драмата на Вилијам Шекспир „Јулиј Цезар“, каде мртвите тела на луѓето се опишани како:

„*мрши* кои повикуваат да бидат закопани“. *(III.i)*

Уште еден сличен пример е романот „Робинзон Крусо“ од Даниел Дефо, каде главниот лик убива непозната птица, и нејзиното тело го смета за *мрша* која не смее да се јаде.

## Наводи

Категорија:Зоологија
Национален музеј на Етиопија

**Национален музеј на Етиопија** (НМЕ) — главен државен музеј на Етиопија, сместен во главниот град Адис Абеба, во близина на Универзитетот на Адис Абеба.

## Преглед

Во музејот се чуваат национални уметнички богатства, како и повеќето од најскапоцените археолошки наоди, како што се фосилизираните остатоци од раните хоминиди, од кои најпознатиот е „Луси“, делумен скелет на примерок од афарски австралопитек (*Australopithecus afarensis*). Неодамна во подрумот на галерија е додаден приказ на Селам, пронајден во периодот помеѓу 2000 и 2004 година. Се проценува дека е стар 3,3 милиони години, и се смета дека овој афаренсис А примерок е најраното дете.

Во 1936 година, концептот на музеј првпат бил воведен во Етиопија кога била отворена изложбата на која биле прикажани церемонијални носии донирани од страна на кралското семејство и нивните блиски соработници. Сегашниот НМЕ настанал од основањето на Институтот за археологија, кој бил основан во 1958 година. Институтот бил основан со цел да ја промовира и олесни мисијата на археолошките истражувања во северниот дел на Етиопија од страна на француските археолози.

Музејот ги започнал своите активности со изложување на предмети од овие ископувачки мисии. Со основањето на Управата за Културно Наследство на Етиопија во 1976 година, се наметнала идејата да се отвори Национален Музеј, која била поддржана од страна на Владата. НМЕ започнал да работи во согласност со Националниот акт, кој предвидува заштита и зачувување на антиквитетите, и има законско право да управува со сите историски места и споменици низ целата територија на Етиопија.

Подоцна, Националниот Музеј ги променил своите активности и се организирал во три работни оддели, односно оддел за конзервација, оддел за документацијата и оддел за изложување и истражување.
НМЕ во моментов има четири главни оддели за изложување. Подрумот е посветен на археолошкиот и палеоантрополошкиот оддел. Во овој оддел се изложени претходно споменатите хоминиди. Првиот кат содржи предмети од античките и средновековните периоди, како и церемонијална облека и сувенири од поранешните владетели, вклучувајќи го и царот Хајле Селасие. На вториот кат се прикажани уметнички дела по хронолошки редослед, од традиционални па сè до современи дела. Тука спаѓаат уметничките дела на Афеверк Текле и на други уметници од Етиопија. Конечно, третиот кат има етнографски екран. Тука, музејот се обидува да даде преглед на културното богатство и разновидноста на народите во Етиопија.

## Поврзано
* Еволуција на човекот

## Надворешни врски

Категорија:Музеи во Етиопија
Категорија:Адис Абеба
Црква „Рождество на Пресвета Богородица“ - Средно Водно

**„Рождество на Пресвета Богородица“** — православна црква сместена на падините на Водно на месното на историското село Горно Водно. Таа е возобновена врз темелите на стара повеќевековна црква со колективно ктиторство на сите поранешни жители на разуранатото село. На црквата Св. Богородица и претходи долга историја која започнала некаде во XIII век, во пишуваните извори спомнувана како „Св. Богородица Елеуса“ и „Св. Богородица Водњанска“, а во втората половина на XVI век црквата запустела. Од 1847 до 1870 година е обновена еднобродната, засводена црква посветена на празникот Рождество на пресв. Богородица. Црквата и селото Горно Водно се разурнати во 1955 година. Камен-темелникот на новата црква Рождество на Св. Богородица е осветен на 6 октомври 1996 година. Проектот за новата триконхална, еднокуполна црква го изготвиле арх. инж. Илија и Благојка Пулејко, а идејното решение за камбанаријата било на арх. инж. Никола Ничота. Живописот и иконописот се дело на актуелните зографи Кирил Златанов и Лазар Личиќ. Поради својата местоположба, црквата е доста посетена.

## Поврзано
* Средно Водно
* Горно Водно
* Жичница „Милениумски крст“

## Надворешни врски

## Наводи

## Галерија


Податотека:Mala Bogorodica Vodnjanska (7).JPG|Надвратен живопис
Податотека:Fontanata na Sv. Bogorodica na Vodno.JPG|Фонтана во црковниот двор
Податотека:Kambanerjata na Bogorodica Vodnjanska.JPG|Камбанаријата
Податотека:Mala Bogorodica Vodnjanska (13).JPG|Ктиторската плоча
Податотека:Mala Bogorodica Vodnjanska (14).JPG|Иконостасот
Податотека:Mala Bogorodica Vodnjanska (5).JPG|Фреска на Исус Христос



Категорија:Македонската архитектура во 2010 година
Категорија:Водно
Внатрешна енергија

**Внатрешната енергија** на еден систем е поврзана со неговите атоми и молекули. Внатрешната енергија на системот е оној дел од неговата вкупна енергија што не е кинетичка енергија заради евентуалното движење на системот во целост и не е потенцијална енергија којашто е во врска со положбата на системот како целина.

Внатрешната енергија ги вклучува: кинетичката енергија на вртежното, транслаторното и вибрационото движење на атомите и молекулите, потенцијалната енергија во молекулите и потенцијалната енергија на дејство меѓу молекулите. Важна големина за секој термодинамички систем е неговата вкупна енергија, која се определува како збир од кинетичката енергија **Ek**, од потенцијалната енергија **Ep** и од внатрешната енергија **U** на системот: **E = Ek + Ep + U**.

Многу често во реалните физички проблеми се разгледуваат макроскопски системи кои не се движат и чија потенцијална енергија во надворешното поле на некоја сила е занемарливо мала. За такви случаи ќе важи: **Ek = Ep = 0**, што значи дека вкупната енергија на системот ќе биде еднаква само на неговата внатрешна енергија. Во тој случај од равенката следува: **E = U**.
Промената на внатрешната енергија на системот е директно врзана за промената на неговата температура:  **∆U = n*j/2*k∆T** , каде што **n** е количество на супстанција, **j** е број на степени на слобода, **k** е Болцманова константа, **T** е термодинамичка температура.

Промената на внатрешната енергија може да се изрази и преку специфичниот топлински капацитет:  **∆U = mcv T**.
Од друга страна температурата на гасот е поврзана со волуменот и притисокот, што значи дека внатрешната енергија зависи од параметрите на состојбата на системот **U = ƒ (p,V,T)**.

Состојбата на системот може да се промени само со трошење на енергијата од страната на системот или со внесување на енергијата во системот. Во термодинамиката тоа се постигнува или со вршење работа или со одземање количество топлина од системот.

Во термодинамиката, вкупната енергија на системот се вика внатрешна енергија. Внатрешната енергија е вкупната кинетичка и потенцијална енергија на молекулите на системот. Со Δ*U* се означува промената на внатрешната енергија кога системот трпи промена во однос на почетната состојба i (англиски, initial) со внатрешна енергија *U*i до крајна состојба f (англиски, final), со внатрешна енергија *U*f:

Δ*U* = *U*f – *U*i

Внатрешната енергија е функција на состојбата, во смисла на тоа дека нејзината вредност зависи само од моментната состојба на системот и е независна од тоа како системот дошол во таа состојба. Со други зборови, таа е функција од својствата што ја определуваат таа состојба на системот. Промената на било која од променливите на состојбата (на пример, притисокот) доведува до промена на внатрешната енергија. Внатрешната енергија е екстензивна величина. Фактот дека внатрешната енергија е функција на состојбата има далекусежни последици од клучно значење.

## Наводи

Категорија:Концепти во физиката и физичката хемија
Категорија:Термодинамика
Категорија:Статистичка механика
Категорија:Енергија (физика)
Категорија:Физички величини
Категорија:Термодинамички својства
Степска еја

**Степската еја** или **степски жабар** () е птица од родот еи (*Circus*) во семејството јастреби и е птица преселница, грабливка која лови во низок лет. Се размножува во јужните делови на источна Европа, вклучувајќи ја и Македонија, како и во Средна Азија (во Иран), а зимува во Индија и југоисточна Азија. Ретко заскитува во Велика Британија и западна Европа, иако значителен број младенчиња се забележани како презимуваат во Норфолк (источна Англија) зимата 2002/3 г.
## Опис

Кај степската еја е изразен половиот диморфизам, односно мажјаците се белосиви одозгора и бели одоздола, со зашилени црни врвови на крилјата. Должината им е од 40 до 48 см, а имаат распон на крилјата од 95 до 120 сантиметри. Тежат околу 315 грама, а женките се поголеми и тежат околу 445 грама. Женките се кафени одозгора, со бели пердуви на горниот дел од опашката, а долниот дел ѝ е жолтеникав со кафени шари. Младенчињата се слични со женките и често, заради белото кај опашката се нарекуваат „прстенестоопашни“.

Птицата живее во отворени, степски предели.
### Исхрана
Степската еја лови и се храни со мали цицачи, влекачи и птици, изненадувајќи ги со брзиот и низок лет.
### Размножување
Овој јастреб е моногамна птица која одгледува едно легло годишно. Гнездат директно на земја на тревна површина. Несат 3-5 светлосини јајца. Инкубацијата започнува откако ќе се снесе првото јајце и трае 28-30 дена. Ги лежи само женката, но за време на инкубацијата и првите денови по испилувањето, мажјакот носи храна и за женката и за пилињата. Младенчињата го напуштаат гнездото по 35-40 дена.

## Наводи

## Литература
;Распознавање

Forsman, Dick (1995) Field identification of female and juvenile Montagu's and Pallid Harriers  *Dutch Birding* 17(2): 41-54

## Надворешни врски
* Степска еја - „Атлас на птиците на Јужна Африка“ 

Категорија:Еи
Категорија:Јастреби
Категорија:Птици на Македонија
Црква „Св. Спас“ - Добри Дол

мини|Црква Свети Спас - Добри Дол, има интересна внатрешност со стари фрески и икони
**Вознесението Христово**  или **Свети Спас** — православна гробјанска црква во скопското село Добри Дол

Од ктиторскиот натпис кој стои над стоечките светителски фигури на јужниот ѕид, се дознава дека црквата е изградена и живописана во 1576 година.
Црквата е еднокорабна градба со правоаголна основа, со полукружна апсида однадвор и одвнатре и засводена со полукружен свод. Во храмот се влегува низ јужниот ѕид на новодоградената припрата.
Живописот во црквата го извеле двајца сликари. Поталентираниот ги насликал стоечките фигури во првата зона, ликовите на сводот, фигурата на Исус Христос и во нишата над влезот во црквата. Неговите фигури се тенки, издолжени, со хармонични пропорции и убави пози. Ги сликал прецизно, речиси мунициозно го обработил инкарнатот, лицата ги сликал со окер, а осветлувањата ги обележувал со бела боја. Имал префинето чувство за колорит. Употребувал дискретни пастелни бои и посветувал внимание на декоративните орнаменти. Живописот во втората и во третата зона веројатно е дело на вториот сликар и е под дебел слој саѓи, меѓутоа се воочува иконографска точност на сцените и на ликовите кои се шематизирани. Се претпоставува дека подобриот сликар од Св. Спас и припаѓал на групата сликари кои ја декорирале црквата „Св. Никола“ во селото Шишево, а на тоа укажува присуството на античката пророчица, еритрејска Сибила.

## Наводи

Категорија:Добри Дол (Скопско)
Краткопрст јастреб

**Краткопрстиот јастреб** () е мала граблива птица од семејството на јастребите. Се размножува во шумите од јужниот дел на Балканскиот Полуостров, вклучувајќи ја и Македонија до јужна Русија. Таа е птица преселница, која зимува од Египет сè до југозападен Иран. Се сели во големи јата, што не е одлика за другите видови од ова семејство.

## Опис
Оваа птица е мала грабливка со кратки широки крилја и долгнавеста опашка што ѝ овозможуваат лесно маневрирање низ дрвјата. Краткопрстиот јастреб е сличен на јастребот врапчар, но неговата пократка опашка и пошилести крила му даваат посоколовиден изглед.
Птицата е долга 30-37 см, со распон на крилјата 63-76 см. Женките се малку поголеми од мажјаците. Мажјаците се синосиви одозгора, со темни завршетоци на крилјата и црвеникави одоздола. Женките се сивкасти одозгора со темни завршетоци на крилјата и црвенокафени одоздола. Може да покаже и темна линија кај грлото. Младенчињата се темнокафени одозгора и каено набраздени одоздола. Имаат темна линија на грлото. Летот на овој јастреб е карактеристичен „замав-замав-лебдење“. Се огласуваат со остар извик како: „кии-вик“.

### Живеалиште и исхрана
Оваа птица живее во ридски предели, во близина на езера и реки, во подножјата на планините. Се храни со мали животни, птици, гуштери, инсекти. Најчесто лови попладне и приквечер, во низок лет, на 1-5 метри од земјата.

### Размножување
Краткопрстиот јастреб гнезди во дрвјата. Годишно има едно легло со 3-5 јајца. Ги квачи 30-35 дена. Младенчињата го напуштаат гнездото по четириесетина дена, но и потоа остануваат во близина на гнездото и ноќеваат таму.

## Наводи

Категорија:Јастреби
Категорија:Соколовидни
Категорија:Птици на Македонија
Србија и Црна Гора на Евровизија

**[[Србија и Црна Гора]]** за првпат учествуваше на Евровизија 2004 која се одржа во Истанбул, Турција, каде ги претставуваше Жељко Јоксимовиќ кој го освои одличното второ место. Во 2005, црногорската група No Name, ја претставуваше државната заедница во Киев каде го освоија седмото место. Во 2006. поради нерегуларности, државната заедница требаше повторно да биде претставена од групата No Name, но поради скандал околу гласањето Србија и Црна Гора се повлече од Евровизија. На 20 март 2006, Србија и Црна Гора официјално се повлекоа од Евровизија. Државата сепак учествуваше во гласањето на Евровизија 2006, во Атина. Евровизиското полуфинале не беше емитувано во Црна Гора, така што гласовите од Србија и Црна Гора, беа всушност само од Србија.

Србија и Црна Гора требаше да учествува на Евровизија 2003 во Рига, латвија. Но сепак, тие не можеа да учествуваат поради тоа што Европскиот радиодифузен сојуз одлучи дека премногу држави ќе бидат дисквалификувани ако државата учествува. РТС ја одржа Беовизија 2003 која беше користена како "проба" за дебито на Евровизија 2004, која беше одржана меѓу 12-14 април. Победник беше Тоше Проески со песната "Чија си" - Проески ќе ја претставува Македонија на Евровизија веќе следната година.

Во склоп на СФРЈ, Србија и Црна Гора, која тогаш беше позната под името Сојузна Република Југославија, се натпреваруваше последен пат на Евровизија 1992. Со распадот на СФРЈ, и меѓународните санкции, Србија и Црна Гора беа спречени да учествуваат на Евровизија. Србија и Црна Гора е една од неколкуте држави кои ги испратија сите песни на еден од службените јазици во државата.

Со прогласувањето на Црна Гора за независна држава во 2006, на Евровизија 2007, Србија и Црна Гора се натпреваруваа одделно, како независни држави. На Евровизија 2007, Црна Гора беше претставувана од Стеван Феди со песната "Хајде крочи". Србија беше претставувана од Марија Шерифовиќ со песната "Молитва", која го освои првото место. Србија стана и првата држава која победила на Евровизија на своето прво учество како независна држава.

## Резултати и натпреварувачи

### Историја на гласањето (2004-2006)

### 2004 - 2006
Србија и Црна Гора се откажаа од Евровизија 2006, но нив сепак му беше дозволено да гласаат. 
Србија и Црна гора му имаат дадено најмногу бодови на... 

### 2004 - 2005
Србија и Црна Гора "добија" најмногу бодови од...

Забелешка: Вкупниот број на бодови на горните табели ги вклучува само бодовите дадени во Евровизиските финалиња, но не во полуфиналињата.
Манговица

**Манговица** — ниска и пространа планина во Источна Македонија, која се протега помеѓу Кумановската Котлина на север, Овче Поле на запад, долината на Брегалница на југ и долината на Злетовска Река со реката Белошница на исток.

Највисок врв е Асаница на надморска височина од 875 метри.

## Географија и местоположба

Главното било има насока на протегање северсеверозапад-југјугоисток во должина од 22 километри и претежно е во височина од 600 до 700 метри, додека само на крајниот северозападен дел преминува 700 метри.

### Врвови

Покрај највисокиот врв Асаница (875 м.), други позначајни врвови се Големо Брдо (776 м.), Струга (758 м.) и Челебиско Трло (731 м.).

## Геолошки состав

Планината речиси целосно е оголена. Поради специфичниот геолошки состав претставен со вулканити (андезити, бречи, туфови) се јавуваат силни денудациски процеси. Во северозападниот дел се јавува и палеовулкански релјеф претставен со повеќе купи и разорени кратерски структури. Овој дел е и длабоко засечен со долината на Мавровица (или Орелска Река), а на неа и нејзините притоки има повеќе мали водопади.

Во областа, денудациските фор­ми најмногу се застапени око­лу месноста (ридот) Гложје (655 м.), потоа кај врвовите Ман­говица (741 м.), Голем Осој (734 м.) и други. Некаде овие форми се јавуваат во поголеми групации, а често и како издво­ени-поединечни форми.

Планината освен што е позната со своите специфични камени форми, интересно е и самото корито на планината со повеќе мали водопади и природни базени под нив, од кои еден е длабок околу 2 метри. Всушност целиот овој простор кој е ретко посетуван, делува примамливо за авантуристите кои можат да уживаат во глетките кон некогашните вулкани, длабоката речиси кањонеста долина на Мавровица и на одредени места уникатниот растителен и животински свет.

## Галерија


Податотека:Поглед на Манговица 2.jpg|Поглед на планината
Податотека:Поглед на Манговица.jpg|Поглед на планината


## Наводи

## Надворешни врски

Категорија:Планини во Македонија
Категорија:Географија на Пробиштип
Категорија:Географија на Свети Николе
Говедарник (пештера)

**Говедарник** или локално **Гоедарник** — пештера на подножјето на истоимениот гребен, кој народот го нарекува и **Пладниште** на планината Галичица. Тоа е гребен со должина од околу 300 м, а се наоѓа помеѓу селото Пештани и полуостровот Градиште. Природниот влез на пештерата денес е затворен т.е. бетониран. При деталните истражувања измерена е вкупна должина на пештерата од 34 м. со површина на нејзината внатрешност од 86 м2.

## Наводи

Категорија:Пештери во Македонија
Категорија:Галичица
Категорија:Пештани (Охридско)